wickkiey/tamil-wikipedia-chunked huggingface dataset:
# தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950

## பின்னணி

இந்திய தேசியக் கொடி மற்றும் சின்னம் மற்றும் மகாத்மா காந்தி மற்றும் பிற தேசியத் தலைவர்களின் பெயர்கள் அல்லது உருவப் படங்கள் ஆகியவை தொழில் மற்றும் வர்த்தக நோக்கங்களுக்காகவும், அவர்களை புண்படுத்தும் வகையிலும் பயன்படுத்தப்படுவது குறித்து இந்தியாவிலும், வெளிநாட்டிலும் பல சம்பவங்கள் வெளிச்சத்திற்கு வந்துள்ளது. சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம், 1950 நடைமுறைக்கு வரும் கீழ்கண்ட சட்டங்கள் மட்டும் நடைமுறையில் இருந்தது. அவைகள் பின்வருமாறு:
- வர்த்தக முத்திரைகள் சட்டம், 1940
- காப்புரிமைகள் மற்றும் வடிவமைப்புகள் சட்டம், 1911
- வணிக முத்திரைகள் சட்டம், 1889
- நிறுவனங்கள் சட்டம், 1913
தேசியச் சின்னங்கள் மற்றும் பெயர்கள் தொடர்பான முறைகேடுகளைத் தடுக்க மேற்படி சட்டங்கள் போதுமானதாக இல்லை.
# தேசியச் சின்னங்கள் மற்றும் பெயர்கள் (முறையற்ற பயன்பாடு தடுப்பு) சட்டம் 1950

## பொருந்தக்கூடிய தன்மை

இந்த சட்டம் முழு இந்தியாவிற்கும் நீட்டிக்கப்படுகிறது, மேலும் இந்தச் சட்டத்தின் பயன்பாடு இந்தியாவிற்கு வெளியே உள்ள இந்திய குடிமக்களுக்கும் பொருந்தும்.
# பகல் நேரப் படுக்கை

சீனப் பகல்நேரம்]]
**பகல் நேரப் படுக்கை** (*daybed*) என்பது பகல் நேரத்தில்படுக்கையாகப் பயன்படுத்தப்படும் தளபாடங்களின் ஒன்றாகும். இது பகல் பொழுதில் பொதுவான அறையில் ஓய்வெடுக்கவும், சாய்ந்திருக்கவும் மற்றும் உட்காரவும் பயன்படுகிறது. இது பல்வேறு பயன்பாடுடைய தளவாடப்பொருட்களின் ஒரு வடிவமாகக் கருதப்படலாம். இவற்றின் சட்டகங்கள் மரம், உலோகம் அல்லது உலோக கலவையால் செய்யப்படலாம். இவை சாய்பு இருக்கை மற்றும் படுக்கைக்கு இடையில் உள்ள ஒரு அமைப்பாகும்.  
பகல் நேரப் படுக்கைகள் பொதுவாக முதுகு மற்றும் பக்கங்களைக் கொண்டிருக்கும். உதாரணமாக இரட்டை அளவுகளில் வரலாம் (100 செ.மீ × 190 செ.மீ.; 39 அங் × 75 அங்.). பெரும்பாலும், பகல் நேரப் படுக்கைகள் தூக்கத் திறனை அதிகரிக்க ஒரு ட்ரண்டில் இடம்பெறும்.
# பகல் நேரப் படுக்கை

## நவீன பகல் படுக்கைகள்

இன்றைய பல பகல் நேரப் படுக்கைகள் மெத்தைக்கான ஆதரவு அமைப்பாக இணைப்புச் சுருளைப் பயன்படுத்துகின்றன. இணைப்புச் சுருள்வில் என்பது செவ்வக உலோக சட்டமாகும் (தோராயமாக மெத்தையின் தடம்). ஒரு கம்பி அல்லது பாலியஸ்டர் / நைலான் வலை சுருள்வில் வலையமைப்பு மூலம் இணைப்புச் சுருள் மேல் முழுவதும் உள்ளது. இணைப்புச் சுருள்வில் ஆதரவை வழங்குகிறது.  
நவீன பகல்நேரப் படுக்கைகளில் உட்புறம் மற்றும் வெளிப்புறம் என இரண்டு பிரிவுகள் உள்ளன. பகல் படுக்கைகள் தொங்க விடப்பட்டோ அல்லது தரைதளத்தில் நிலையானதாக அமைக்கப்பட்டிருக்கலாம். வெளிப்புற படுக்கைகளை பொதுவாக சூரிய ஒளியிலிருந்து பாதுகாக்கக் கூரை போன்ற அமைப்பைக் கொண்டிருக்கும், அதேசமயம் உட்புற பகல் நேரப் படுக்கைகள் எளிமையானவை.  
ஒரு பக்கத்தை அகற்றுவதன் மூலம் தொட்டிலைப் பகல் படுக்கையாக மாற்றலாம்.
# இராணி தேனீ அமிலம்

**இராணி தேனீ அமிலம்** (*Queen bee acid*)(**10-ஐதராக்சி-2-டெசினோயிக் அமிலம்** அல்லது **10-HDA**) என்பது அரச கூழ்மத்தில் காணப்படும் ஒரு கொழுப்பு அமிலமாகும்.  
இராணி தேனீ அமிலத்தின் சாத்தியமான மருந்தியல் செயல்பாடுகளுக்காக ஆராயப்படுகிறது. இது நரம்புத் தண்டு/ முன்னோடி உயிரணுக்களின் (நரம்பணு, ஆசுட்ரோசைட்டுகள் அல்லது ஒலிகோடென்ட்ரோசைட்டுகள் என வேறுபடுத்தும் திறன் கொண்ட உயிரணுக்கள்) நரம்பணு உயிரணு ஆக்கத்தினைசெயற்கைக் கல முறையில் ஊக்குவிக்கிறது. கூடுதலாக, இராணி தேனீ அமிலம் *ஆய்வுக்கூடத்தில் வளர்க்கப்பட்ட உயிரணுக்களில் புற்றுநோய் எதிர் ஆற்றல், நுண்ணுயிர் எதிர் ஆற்றல்,* நோயெதிர்ப்பியத் திறன், ஈத்திரோசன் செயல்பாடு கொண்டிருப்பதாகத் தெரிவிக்கப்பட்டுள்ளது.  
ஐக்கிய நாடுகளின் உணவு மற்றும் மருந்து நிர்வாகம், அரச கூழ்மத் தயாரிப்புகளைச் சந்தைப்படுத்துவதற்கு ஆதாரமற்ற சுகாதார நலன்களைப் பயன்படுத்திய நிறுவனங்களுக்கு எதிராகச் சட்ட நடவடிக்கை எடுத்துள்ளது.
# இராணி தேனீ அமிலம்

## மேலும் பார்க்கவும்

- 2-டெசியோயிக் அமிலம்
# கோபால் பிரசாத் சிங்கா

**கோபால் பிரசாத் சிங்கா** (*Gopal Prasad Sinha*) இந்தியாவைச் சேர்ந்த ஒரு நரம்பியல் நிபுணர் ஆவார். ஓர் அரசியல்வாதி என்றும் அறியப்படும் இவர் இந்திய மருத்துவ ஆராய்ச்சி கவுன்சிலின் நிறுவன நெறிமுறைக் குழுவின் உறுப்பினராகவும் உள்ளார். இந்தியாவின் பீகார் மாநிலத்தில் உள்ள பாட்னாவில் பிறந்து வளர்ந்தார். பாட்னா பல்கலைக்கழகத்தின் முன்னாள் மாணவராகவும் அறியப்படுகிறார். 2014ஆம் ஆண்டில் நடைபெற்ற இந்திய நாடாளுமன்றத் தேர்தலில் ஐக்கிய சனதா தளம் வேட்பாளராக பாட்னா சாகிப்பு தொகுதியில் தற்போதைய நாடாளுமன்ற உறுப்பினர் சத்ருகன் சிங்காவுக்கு எதிராகப் போட்டியிட்டு தோல்வியடைந்தார்.  
சிங்கா ஒரு கல்வியாளரான மறைந்த இந்திரா சிங்காவை மணந்தார். இவர்களுக்கு செய சிங்கா கும்ரா என்ற மகளும், பீகாரில் இருந்து அறியப்பட்ட அரசியல்வாதியான அசய் அலோக்கு என்ற மகனும் உள்ளனர். மருத்துவத் துறையில் இவர் ஆற்றிய சேவைகளுக்காக 2004ஆம் ஆண்டு நான்காவது உயரிய இந்திய குடிமகன் விருதான பத்மசிறீ விருது இவருக்கு வழங்கப்பட்டது.
# கிளானா ஜெயா வழித்தடம்

<mapframe text="Location of Kelana Jaya LRT line" width=370 height=400 zoom=11 latitude=3.11445 longitude=101.65519>
{
"type": "ExternalData",
"service": "geoline",
"ids": "Q248445",
"properties": {
"stroke": "#e0115f",
"stroke-width": 6
}
}
</mapframe>  
**கிளானா ஜெயா வழித்தடம்** அல்லது **கிளானா ஜெயா இலகு தொடருந்து வழித்தடம்** (ஆங்கிலம்: *LRT Kelana Jaya Line* அல்லது *Kelana Jaya Komuter Line;* மலாய்: *Laluan Kelana Jaya* அல்லது *LRT Laluan Kelana Jaya*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். இந்த வழித்தடம் மலேசியாவில் முதல் முழு **தானியங்கி மற்றும் ஓட்டுநர் இல்லாத தொடருந்து** அமைப்பைக் கொண்டதாகும்.  
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட கிள்ளான் பள்ளத்தாக்கு ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும். இந்த வழித்தடத்தில் 37 நிலையங்கள் உள்ளன. 46.4 கி.மீ. நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# கிளானா ஜெயா வழித்தடம்

## பொது

முன்பு இந்த வழித்தடம் புத்ரா எல்ஆர்டி (**PUTRA LRT**) என அழைக்கப்பட்டது. இது ரேபிட் கேஎல் அமைப்பின் ஒரு பகுதியாக, பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் மூலம் இயக்கப்படுகிறது. இந்த வழித்தடத்திற்கு அதன் முன்னாள் முனையமான கிளானா ஜெயா நிலையத்தின் பெயர் வைக்கப்பட்டு உள்ளது. அதிகாரப்பூர்வமான போக்குவரத்து வரைபடங்களில் வழித்தடம் 5; வழித்தடத்தின் நிறம் சிவப்புக்கல் என பொறிக்கப்பட்டு உள்ளது.  
15 பிப்ரவரி 1994-இல் கிளானா ஜெயா வழித்தடத்தின் கட்டுமானம் தொடங்கியது. அதே தொடக்கத்தில் இருந்து இறுதி வரையிலான முழுப் பயணத்திற்கும் மொத்தம் ஒரு மணி நேரம் 25 நிமிடங்கள் பிடிக்கும்; மற்றும் இந்தப் பயணம் 37 நிலையங்களை உள்ளடக்கியது.  
இரண்டாம் கட்டமாக, சூன் 1, 1999-இல் பாசார் செனி எல்ஆர்டி நிலையத்தில் இருந்து முதல் புத்ரா அயிட்ஸ் எல்ஆர்டி வரை (*Terminal Putra*), கட்டுமானங்கள் தொடங்கின.
# கிளானா ஜெயா வழித்தடம்

## பொது

### புதிய நிலையங்கள்

2002-ஆம் ஆண்டில், இந்த வழித்தடத்தில் 150 மில்லியன் பயணிகள், சராசரியாக ஒவ்வொரு நாளும் 250,000 பயணிகள் பயணித்தனர். தேசிய நிகழ்ச்சிகளின் போது ஒரு நாளைக்கு 350,000-க்கும் அதிகமானோர் பயணித்தனர்.  
2010-ஆம் ஆண்டின் தொடக்கத்தில் இருந்து 2016-ஆம் ஆண்டு வரை இந்த வழித்தடத்தில் 17 கி.மீ. (10.6 மைல்) நீட்டிப்புகள் செய்யப்பட்டன. 13 புதிய நிலையங்கள் சேர்க்கப்பட்டன. புதிய முனையம் தற்போது புத்ரா அயிட்ஸ் (*Putra Heights*) என்ற இடத்தில் உள்ளது. இந்த இடத்தில் கிளானா ஜெயா வழித்தடம் செரி பெட்டாலிங் வழித்தடத்துடன் (*Sri Petaling Line*) இணைகிறது.
# கிளானா ஜெயா வழித்தடம்

## கிளானா ஜெயா

கிளானா ஜெயா, *(Kelana Jaya)*; என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி.  
பெட்டாலிங் ஜெயாவில் உள்ள SS3, SS4, SS5, SS6 மற்றும் SS7 ஆகிய குடியிருப்புப் பிரிவுகளை உள்ளடக்கியது. டாமன்சாரா-பூச்சோங் விரைவுச்சாலை இந்தப் பகுதியின் வழியாகச் செல்கிறது. பிரபலமான பாரடிகம் மால் *(Paradigm Mall)* எனும் பேரங்காடியும் இங்கு உள்ளது.
# கிளானா ஜெயா வழித்தடம்

## கிளானா ஜெயா

### எண்ணிடப்பட்ட பிரிவுகள்

சுபாங் ஜெயா; கிளானா ஜெயா போன்ற பகுதிகளை எஸ்.எஸ். **(SS)** என்று வகைப்படுத்தி உள்ளார்கள். எஸ்.எஸ்.என்பது சுங்கைவே - சுபாங் *(Sungai Way-Subang)* என்பதன் சுருக்கம் ஆகும். பெட்டாலிங் ஜெயாவில் உள்ள முகவரிகள் தரப்படுத்தப்பட்டு உள்ளன. பெட்டாலிங் ஜெயா நகரம் எண்ணிடப்பட்ட பிரிவுகளாக (செக்சன்) பிரிக்கப்பட்டு உள்ளது.  
கோலாலம்பூர் மாநகருக்குத் தென்மேற்கே 20 கி.மீ. தொலைவிலும்; பெட்டாலிங் ஜெயா நகரின் தென்மேற்கே 10 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா, பத்து தீகா, கெப்போங், சிகாம்புட் பூச்சோங், சா ஆலாம் மற்றும் கிள்ளான்.
# கிளானா ஜெயா வழித்தடம்

## கிளானா ஜெயா நிலையங்கள்

கிளானா ஜெயா வழித்தடத்தில் **37** **எல்ஆர்டி** இலகுத் தொடருந்து (**LRT**) நிலையங்கள் உள்ளன. அவற்றின் விவரங்கள்:
| **நிலையக் குறியீடு** | **தோற்றம்** | **நிலையத்தின் பெயர்** |
| --- | --- | --- |
| கோம்பாக் எல்ஆர்டி நிலையம் |  |  |
| தாமான் மெலாத்தி எல்ஆர்டி நிலையம் |  |  |
| வங்சாமாஜு எல்ஆர்டி நிலையம் |  |  |
| செரி ரம்பாய் எல்ஆர்டி நிலையம் |  |  |
| செத்தியாவங்சா எல்ஆர்டி நிலையம் |  |  |
| ஜெலாதெக் எல்ஆர்டி நிலையம் |  |  |
| டத்தோ கெராமாட் எல்ஆர்டி நிலையம் |  |  |
| டாமாய் எல்ஆர்டி நிலையம் |  |  |
| அம்பாங் பார்க் எல்ஆர்டி நிலையம் |  |  |
| கேஎல்சிசி எல்ஆர்டி நிலையம் |  |  |
| கம்போங் பாரு எல்ஆர்டி நிலையம் |  |  |
| டாங் வாங்கி எல்ஆர்டி நிலையம் |  |  |
| மஸ்ஜித் ஜமெயிக் எல்ஆர்டி நிலையம் |  |  |
| பசார் செனி இலகுத் தொடருந்து நிலையம் |  |  |
| கோலாலம்பூர் சென்ட்ரல் |  |  |
| பங்சார் எல்ஆர்டி நிலையம் |  |  |
| அப்துல்லா உக்கும் நிலையம் |  |  |
| கெரிஞ்சி எல்ஆர்டி நிலையம் |  |  |
| யுனிவர்சிட்டி எல்ஆர்டி நிலையம் |  |  |
| தாமான் ஜெயா எல்ஆர்டி நிலையம் |  |  |
| ஆசியா ஜெயா எல்ஆர்டி நிலையம் |  |  |
| தாமான் பாராமவுண்ட் எல்ஆர்டி நிலையம் |  |  |
| தாமான் பகாகியா எல்ஆர்டி நிலையம் |  |  |
| கிளானா ஜெயா எல்ஆர்டி நிலையம் |  |  |
| லெம்பா சுபாங் எல்ஆர்டி நிலையம் |  |  |
| ஆரா டாமன்சாரா எல்ஆர்டி நிலையம் |  |  |
| கிளன்மேரி எல்ஆர்டி நிலையம் |  |  |
| சுபாங் ஜெயா நிலையம் |  |  |
| எஸ்எஸ்15 எல்ஆர்டி நிலையம் |  |  |
| எஸ்எஸ்18 எல்ஆர்டி நிலையம் |  |  |
| யூஎஸ்ஜே 7 நிலையம் |  |  |
| தைப்பான் எல்ஆர்டி நிலையம் |  |  |
| வாவாசான் எல்ஆர்டி நிலையம் |  |  |
| யூஎஸ்ஜே 21 எல்ஆர்டி நிலையம் |  |  |
| ஆலாம் மேகா எல்ஆர்டி நிலையம் |  |  |
| சுபாங் ஆலாம் எல்ஆர்டி நிலையம் |  |  |
| புத்ரா அயிட்ஸ் எல்ஆர்டி நிலையம் | } |  |
# கிளானா ஜெயா வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்
- செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# ரோஜா மார்பு ஆலா

**ரோஜா மார்பு ஆலா** ( *Roseate tern* ) என்பது நீள் சிறகு கடற்பறவை குடும்பத்தைச் சேர்ந்த ஆலா இனமாகும். இதன் விலங்கியல் பெயரில் உள்ள *ஸ்டெர்னா* என்ற பேரினப் பெயர் பண்டைய ஆங்கில "ஸ்டெர்ன்", "டெர்ன்", என்பதிலிருந்து பெறப்பட்டது. மேலும் விலங்கியல் பெயரில் உள்ள இனப்பெயரான *டகல்லி* என்பது ஸ்காட்டிஷ் மருத்துவரும் சேகரிப்பாளருமான டாக்டர் பீட்டர் மெக்டௌகலை (1777–1814) குறிப்பதாக உள்ளது. "ரோஸேட்" என்பது இனப்பெருக்க காலத்தில் முதிர்ந்த பறவையின் பறவையின் நெஞ்சில் காணப்படும் இளஞ்சிவப்பு இறகுகளைக் குறிக்கிறது.
# ரோஜா மார்பு ஆலா

## வகைபிரித்தல்

ஆங்கிலேய இயற்கை ஆர்வலர் ஜார்ஜ் மாண்டேகு 1813 இல் ரோஜா மார்பு ஆலாவை விவரித்தார் மரபணு ரீதியாக, இது வெள்ளை-முன் டெர்ன் ( *எஸ். ஸ்ட்ரைடா* ) உடன் மிக நெருக்கமான தொடர்புடையது. இவற்றின் பொதுவான மூதாதையரான கறும்பிடரி ஆலாவுடன் ( *எஸ். சுமத்ரானா* ) சகோதர வம்சாவளியைக் கொண்டுள்ளது.  
இந்த இனம் பல மரபியல் இனங்கள் கொண்டுள்ளது. அவை முக்கியமாக அலகு நிறம் மற்றும் சிறிய இறகு நிறங்களில் வேறுபடுகின்றன.
# ரோஜா மார்பு ஆலா

## விளக்கம்

இது ஒரு சிறிய-நடுத்தர ஆலா ஆகும். இது காக்கையை விட அளவில் சிறியது. சற்று மெலிந்தாற்போற் காணப்படும். இது நீளமும், இறக்கை அகலம் கொண்டது. பெரும்பலும் ஆற்று ஆலாவை ஒத்த இதன் வாலில் சாம்பல் நிறத்தைக் காண முடியாது. வால் தூய வெண்மையாக இருக்கும். ரோஜா மார்பு ஆலாவுக்கு மெல்லிய கூர்மையான அலகு உள்ளது. இதன் அலகு குளிர் காலத்தில் கருப்பாகவும் கோடைக் காலத்தில் சிவப்பு நிறத்திலும் இருக்கும். இது குறுகிய இறக்கைகளை கொண்டது. மேல் இறக்கையின் மேற்பகுதி வெளிர் சாம்பல் நிறமாகவும், அதன் அடிப் பகுதி வெண்மையாகவும் இருக்கும். முதிர்ந்த பறவைகளுக்கு மிக நீண்ட, நெகிழ்வான வாலும் ஆரஞ்சு-சிவப்பு நிற கால்களும் உள்ளன. கோடையில், முதிர்ந்த பறவைகளின் அடிப்பகுதி இளஞ்சிவப்பு நிறத்தில் இருக்கும். இதனால் தான் இதற்கு ரோஜா மார்பு ஆலா என்ற பெயர் வந்தது. குளிர் காலத்தில் நெற்றியிலும் கருங்கோடுகளைக் காணலாம்.
# ரோஜா மார்பு ஆலா

## நடத்தையும் சூழலியலும்

### உணவு

மற்ற *ஸ்டெர்னா* டெர்ன்களைப் போலவே, ரோஜா மார்பு ஆலாவும் மீன்களை கடல் பரப்பின் மீது அமர்ந்தும், முக்குளித்து பிடிக்கவும் வல்லது. இது பொதுவாக கூடுதலாக கடல் சார்ந்தது வாழும். கரையோரம் உள்ள நன்னீர் தடாகங்களில் குளிப்பதற்கு அரிதாகவே செல்லும். மேலும் நன்னீரில் மீன்பிடிக்காது. பெண் பறவைக்கு ஆண் பறவை மீனை பரிசாக கொடுத்து காதலூட்டத்தில் ஈடுபடும்.  
குளிர்காலத்தில், இதன் நெற்றி வெள்ளையாகவும், அலகு கருப்பு நிறமாகவும் மாறும்.
# ரோஜா மார்பு ஆலா

## நடத்தையும் சூழலியலும்

### இனப்பெருக்கம்

இந்த இனம் கடலோரங்களில் மற்றும் தீவுகளில் உள்ள பறவைக் கூட்டங்களுடன் இனப்பெருக்கம் செய்கிறது. ஆத்திரேலியப் பிரதேசத்தில், இது கறும்பிடரி ஆலா ( *எஸ். சுமத்ரானா* ), லெசர் க்ரெஸ்டெட் டெர்ன் ( *தலாசியஸ் பெங்காலென்சிஸ்* ), க்ரெஸ்டட் டெர்ன் ( *டி. பெர்கி* ), ஃபேரி டெர்ன் ( *ஸ்டெர்னுலா நெரிஸ்* ), பிரிடில்ட் டெர்ன் ( *ஓனிகோப்ரியன்* ), சில்வர் குல் ( *Croicocephalus novaehollandiae* ) ஆகியவற்றுடன் கூடு கட்டுவதாக பதிவு செய்யப்பட்டுள்ளது.
# நூக் நகரம்

**நூக் நகரம்** (*Nuh*), இந்தியாவின் அரியானா மாநிலத்தின் தென்கிழக்கில் அமைந்த நூக் மாவட்டத்தின் நிர்வாகத் தலைமையிட நகரம் ஆகும்.இது அரியானா தலைநகரான சண்டிகருக்கு தென்கிழக்கே 337.7 கிலோ மீட்டர் தொலைவிலும், குருகிராமிற்கு தெற்கே 46.4 கிலோ மீட்டர் தொலைவிலும்; தில்லிக்கு தெற்கே 83.6 கிலோமீட்டர் தொலைவிலும் உள்ளது. குருகிராம்-அல்வார் நகரங்களை இணைக்கும் தேசிய நெடுஞ்சாலை எண் 248 (48) நூக் நகரம் வழியாகச் செல்கிறது.
# நூக் நகரம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகளும், 2,636 குடும்பங்களும் கொண்ட நூக் நகரத்தின் மக்கள் தொகை 16,260 ஆகும். அதில் ஆண்கள் 8,502 மற்றும் பெண்கள் 7,758 ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19% ஆகவுள்ளனர். இதன் சராசரி எழுத்தறிவு 69.6% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 2,321 மற்றும் 0 ஆகவுள்ளனர்.  
இதன் மக்கள் தொகையில் இந்துக்கள் 49.1%, இசுலாமியர் 50.09%, பௌத்தர்கள் , சமணர்கள் 0.36%, சீக்கியர்கள் 0.38% மற்றும் பிறர் 0.08% ஆகவுள்ளனர்.
# அன்னி நாமலா

**அன்னி நாமலா** (*Annie Namala*) இந்திய நாட்டைச் சேர்ந்த சமூக ஆர்வலர் ஆவார். தலித் மக்களின் உரிமைகளுக்காக பாடுபட்டு வருகிறார். இவர் சமூக சமத்துவம் மற்றும் உள்ளடக்கத்திற்கான மையத்தின் இயக்குநராக உள்ளார். தீண்டாமைப் போராட்டத்திற்கு குரல் கொடுத்தவர் ஆவார். 2010 ஆம் ஆண்டு குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 அமல்படுத்துவதற்கான தேசிய ஆலோசனைக் குழுவின் உறுப்பினராக இவர் நியமிக்கப்பட்டார்.
# அன்னி நாமலா

## தொழில்

அன்னி நாமலா பாகுபாடு மற்றும் விலக்குகளுக்கு எதிரான குழந்தைகளுக்கான ஒற்றுமை குழுவில் பணியாற்றினார்.
# சன்சாய் மோங்கா

**சன்சாய் மோங்கா** இந்திய நாட்டின்மும்பை மாநகராட்சியில் உள்ள வனவிலங்கு புகைப்படக்காரர், பாதுகாவலர், இயற்கை ஆர்வலர் மற்றும் எழுத்தாளர் ஆவார். இவர் மசுசித் பந்தரில் பிறந்தார்.  
இந்திய நாடு முழுவதும் உள்ள பள்ளிகள் மற்றும் பள்ளி மாணவர்களிடையே சுற்றுச்சூழல் விழிப்புணர்வு இயக்கத்தை 'இளம் ரேஞ்சர்சு' என்ற பெயரில் தொடங்கியுள்ளார். தும்பி ஆலோசனைக் குழுவிலும் இவர் தேர்ந்தெடுக்கப்பட்டுள்ளார்.
# பாட்ரிசியா முகிம்

**பாட்ரிசியா முகிம்** (*Patricia Mukhim*) இந்திய நாட்டைச் சேர்ந்த சமூக ஆர்வலர், எழுத்தாளர், பத்திரிகையாளர் மற்றும் *சில்லாங் டைம்சு பத்திரிக்கையின்* ஆசிரியர் ஆவார். சமூக செயல்பாட்டிற்கு பெயர் பெற்றவர் ஆவார். சமேலி தேவி செயின் விருது, ஒன் இந்தியா விருது, இந்திய வர்த்தக மற்றும் தொழில்துறை கூட்டமைப்பு புலோ விருது, மனிதநேயத்தின் உபேந்திர நாத் பிரம்ம சிப்பாய் விருது, சிவ பிரசாத் பரூவா தேசிய விருது மற்றும் வடகிழக்கு பகுதியின் மேன்மை விருது போன்ற கௌரவங்களைப் பெற்றவர் ஆவார். 2000 ஆம் ஆண்டில், நான்காவது உயரிய இந்திய சிவிலியன் விருதான பத்மசிறீயுடன் இந்திய அரசாங்கத்தால் கௌரவிக்கப்பட்டார்.
# பாட்ரிசியா முகிம்

## சுயசரிதை

பாட்ரிசியா முகிம் வடகிழக்கு இந்திய மாநிலமான மேகாலயாவின் தலைநகரான சில்லாங்கில் பிறந்தார். இவள் இளமையாக இருந்தபோது இவளுடைய பெற்றோர் விவாகரத்து செய்ததாலும், அவளுடைய ஒற்றைத் தாயால் வளர்க்கப்பட்டதாலும் கடினமான குழந்தைப் பருவத்தைக் கொண்டிருந்தாள். தனது பள்ளி மற்றும் கல்லூரிக் கல்வியை சில்லாங்கில் முடித்தார். இளங்கலை மற்றும் இளங்கல்வியியல் பட்டப்படிப்பை முடித்தார். இவர் ஆசிரியராக தனது வாழ்க்கையைத் தொடங்கினார். ஆனால் 1987 ஆம் ஆண்டு ஒரு கட்டுரையாளராக பத்திரிகைத் துறைக்குத் திரும்பினார். மேலும் 2008 ஆம் ஆண்டு முதல், ஆங்கில மொழி நாளிதழான சில்லாங் டைம்சின் ஆசிரியராக உள்ளார். தி ச்டேட்சுமேன், தி டெலிகிராப், ஈசுடர்ன் பனோரமா மற்றும் வடகிழக்கு டைம்சு போன்ற பிற வெளியீடுகளுக்கும் இவர் கட்டுரைகளை வழங்குகிறார்.  
மேகாலயாவில் தீவிரவாதத்திற்கு எதிரான போராட்டத்தில் ஈடுபட்டுள்ள *சில்லாங், வீ கேர்* என்ற அரசு சாரா அமைப்பின் நிறுவனர் பாட்ரிசியா முகிம் ஆவார். இவர் இந்திய அரசாங்கத்தின் தேசிய பாதுகாப்பு ஆலோசனைக் குழுவில் உறுப்பினராக இருந்தார். மேலும் இந்தியாவின் உள்துறை அமைச்சகத்தின் கீழ், மத நல்லிணக்கத்திற்கான தேசிய அறக்கட்டளையின் உறுப்பினராகவும் பணியாற்றினார். இவர் இந்திய மக்கள் தொடர்பியல் கழகத்தின் ஆளுநர்களின் முன்னாள் உறுப்பினர் ஆவார்.  
முகிம் மேகாலயா, கிழக்கு காசி மலை மாவட்டம், முன்னாள் மாவட்ட நுகர்வோர் பாதுகாப்பு மன்றத்தில் உறுப்பினராக இருந்தார். தேசிய பாதுகாப்பு ஆலோசனை வாரியம் முன்னாள் உறுப்பினராகவும் இருந்தார்.  
முகிம் மேகாலயாவின் சமூக-அரசியல் சூழலைப் பற்றிய பல கட்டுரைகளை எழுதியவர் ஆவார். *21 ஆம் நூற்றாண்டில் காசி தாய்வழி சமூகம் - சவால்கள்* என்ற தலைப்பில் கெய்ட் காட்னர்-அபென்ட்ரோத் என்பவரால் திருமணத்தைப் பற்றிய ஒரு அத்தியாயத்தை இவர் அளித்துள்ளார். மேலும் *வென் கென்சு கரோ * என்ற புத்தகத்தில் பணிபுரிந்து வருகிறார்.  
*இந்தியாவின் வடகிழக்கில் பாலினம் - சம உலகத்திற்கான காத்திருத்தல் என்ற*] புத்தகத்தை எழுதியவர் ஆவார். சப்பான், தாய்லாந்து, கவாய், சுவிட்சர்லாந்து, ஐக்கிய இராச்சியம், அமெரிக்கா, கனடா போன்ற இடங்களில் நடந்த பல மாநாடுகள் மற்றும் கருத்தரங்குகளில் கலந்துகொண்டார். இவர் பல தொலைக்காட்சி மற்றும் வானொலி நிகழ்ச்சிகளிலும் தோன்றியுள்ளார்.  
பாட்ரிசியா முகிம் விவாகரத்து பெற்றவர் ஆவார். இவருக்கு மூன்று குழந்தைகள் உள்ளனர். இவருடைய இரண்டு குழந்தைகள் முன்பே இறந்துவிட்டனர்.
# பாட்ரிசியா முகிம்

## விருதுகள் மற்றும் அங்கீகாரம்

பட்ரிசியா முகிம் 1996 ஆம் ஆண்டு புது தில்லி மீடியா பவுண்டேசனிடமிருந்து சமேலி தேவி செயின் விருதைப் பெற்றார். இந்திய வர்த்தக மற்றும் தொழில்துறை கூட்டமைப்பு 2008 ஆம் ஆண்டு பத்திரிக்கை துறையில் சிறந்து விளங்கியதற்காக இவருக்கு புலோ விருதை வழங்கியது. சில மாதங்களுக்குப் பிறகு, 2008 ஆம் ஆண்டு, இவர் மனிதநேயத்தின் உபேந்திர நாத் பிரம்ம வீரர் விருதைப் பெற்றார். 2009 ஆம் ஆண்டு, சிவ பிரசாத் பரூவா தேசிய விருதைப் பெற்றார். ஒரு வருடம் கழித்து, இந்திய அரசு பத்மசிறீ விருதுக்கான குடியரசு தின மரியாதை பட்டியலில் இவர் பெயரை சேர்த்தது. 1995 ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி செயின் விருது இவருக்கு வழங்கப்பட்டது.
# உலூனா 25

**உலூனா 25** (*Luna 25*, *Luna-Glob lander*, **நிலாக் கோளகத் தரையிறங்கி**) என்பது உருசிய நடுவண் விண்வெளி நிறுவனம் திட்டமிட்ட **நிலாத்** தரையிறங்கித் திட்டப் பணி ஆகும். இது நிலாவின் தென் முனைக்கு அருகே போகுசுலாவ்சுகி பள்ளத்தில் தரையிறங்கும். 1970 களில் இருந்து சோவியத் உலூனா திட்டத்தின் தொடர்ச்சியை வலியுறுத்துவதற்காக இது உலூனா - க்ளோப் லேண்டரில் இருந்து லூனா 25 என மறுபெயரிடப்பட்டது. இருப்பினும் இது ஒரு கட்டத்தில் லூனா - குளோப்நிலா ஆய்வு திட்டம் என்று கருதப்பட்ட பகுதியாகும்.  
உலூனா 25 விண்கலம் 2023 ஆகத்து 10, 23:10 ஒசநே மணிக்கு, சோயூசு-2.1பி ஏவுகலன் மூலம் உருசியாவின் அமூரில் உள்ள வசுத்தோச்சினி விண்வெளி ஏவுதளத்தில் இருந்து விண்ணுக்கு ஏவப்பட்டது.
# உலூனா 25

## வரலாறு

1998ஆம் ஆண்டுக்குள் இரண்டு விண்கல வடிவமைப்புகள் குறித்து மதிப்பீடு செய்து, தற்போது லூனா 25 என்று அழைக்கப்படும் பிறப்புநிலைத் திட்டங்கள் 1990களின் பிற்பகுதியில் தொடங்கின. இந்தத் திட்டத்தை புதுப்பித்து முடிக்க முயற்சிகள் 2000 கள் முழுவதும் தொடர்ந்தன. மேலும் JAXA இன் இப்போது நீக்கப்பட்ட நிலா - A சுற்றுக்கலத்துடன் இணைத்து மேற்கொள்ளவிருந்த பன்னாட்டு ஒத்துழைப்பு முயற்சி கைவிடப்பட்டதால் நிறுத்தப்பட்டன , மேலும் இந்திய விண்வெளி ஆராய்ச்சி நிறுவனத்துடன் (இஸ்ரோ) மற்றொரு கூட்டுறவு நிலாப் பயணத்தின் அழுத்தம் ( உருசிய ஈடுபாடு இல்லாமல் தொடர்ந்தது). இதனால், இந்தியா தன் தரையிறங்கியைத் தானே வடிவமைத்துக் கொள்ள நேர்ந்தது  
2010 களின் தாமதங்கள் முதலில் 2011 இல் போபோசு - கிரண்டின் தோல்வியால் கொண்டுவரப்பட்ட குறிப்பிடத்தக்க மறுசீரமைப்புத் தாமதத்திலிருந்து ஏற்பட்டது. புதிய் லூனா 25 வடிவமைப்பு உருவாக்க நேர்ந்த சூழல் இதுதான். வானிலைச் செயற்கைக்கோள் எலக்ட்ரோ - எல் எண் 2 அமைப்பும் ஸ்பெக்டர் - ஆர்ஜி ஆய்வகமும், தரையிறங்கும் தளமான உருசிய விண்கல டெவலப்பர் என். பி. ஓ இலாவோச்கின் மீது வளநிலை அழுத்தங்களை வைத்ததாலும் தரையிறங்கியின் பணிகள் தாமதமாகின.  
2017 அளவில் விண்கலத்திற்கான செலுத்த அமைப்பு உருவாக்கப்பட்டு, பூட்டும் அறையில் கோர்ப்பில் இருந்தது.  
தரையிறங்க கருதியுள்ள இடம், பொகுலாவ்சுகி குழிப்பள்ளத்துக்கு வடக்கில் ஆகிய ஆயத் தொலைவுகளில் உள்ளது; மாற்றுப் பின்னணியக் களங்கள் மஞ்சினி குழிப்பள்ளத்துக்கு தென்மேற்கில் ஆகிய ஆயத் தொலைவுகளிலும் பென்ட் லாந்து A குழிப்பள்ளத்துக்குத் தெற்கில் ஆகிய ஆயத் தொலைவுகளிலும் உள்ளன.  
நிலாத் தரைப்பரப்பில் தரையிறங்கியின் எதிர்பார்ப்பு திட்டக் காலம் குறைந்தது ஒரு புவியாண்டாகும். ஆகத்து 16 அன்று திட்டமிட்டபடி, ஆய்கலம் நிலாவின் வட்டணையில் நுழைந்தது. தரையிரங்கும் நாள் திட்டமிட்டபடி ஆகத்து 21 ஆகக் கூறப்பட்டது.  
உரோசுகோசுமோசு ஆகத்து 19 அன்று "தரையிறங்கியின் இயல்புக்கு மாறான சூழ்நிலைமையால்", "முந்து இறங்கல்" வட்டணைக்குச் செலுத்தும் சிறிய பொறியின் எரியூட்டல் கட்டளை பொய்த்தது என அறிவித்தது. உரோசுகோசுமோசு ஆகத்து 20 அன்று ஆய்கலம் தொலைத்தொடர்பிழந்ததும் நிலாத் தரையில் மோதிச் சிதறுண்டது என அறிவித்துள்ளது. இதற்கான காரணத்தை அறிய ஒரு குழு அமைத்துளளதாகவும் கூறியுள்ளது.
# உலூனா 25

## அறிவியல் கருவிகள்

தரையிறங்கி 30 கிலோ (66 எல்பி) ஏற்புசுமையைக் கொண்ட கீழ்வரும் ஒன்பது அறிவியல் கருவிகளை உள்ளடக்கும்.  
- ADRAN - LR முனைவுறு நிலாத் தரைப்படிவின் நொதுமி, காம்மாக் கதிர் பகுப்பாய்வு
- ARIES - L = புறக்கோள மின்ம ஊடக அளவீடு
- LASMA - LR - ஒருங்கொளி பொருண்மை கதிர்நிரல் அளவி
- LIS - TV - RPM அகச்சிவப்பு நிறமாலை கனிமங்கள், தனிமங்களின் படிமமாக்கம்
- நிலாத் தரைப்படிவின் தூசி மற்றும் நுண்பொன்ம அளவீட்டுக் கருவி
- THERMO - LL - நிலாத் தரைப்படிவின் வெப்பவியல் நிகழ்வுகளின் இயல்புகளின் அளவீtடுக் கருவி
- SDS - LL - இயற்காட்சி, களத்தரைப் படிமமாக்கம்
- ஒருங்கொளி எதிர்தெறிப்பி - நிலாவில் வீவாணிச் (இரேடார்) செய்முறைகளைச் செய்யும் கருவி
- BUNI - திறன் அறிவியல் தரவு ஒத்துழைப்புக் கருவி  
சுவீடனின் லினா - எக்ஸ்எஸ்ஏஎன்என்எஃப் என்ற சரக்குப் பெட்டகம் லூனா 25 என்எப் உடன் பறக்கவிருந்தது , ஆனால் ஏவுதளத் தேதி தாமதமானதால், சுவீடனை இந்த திட்டத்தை நீக்கிட வைத்தது. அதற்கு பதிலாக லினா - எக்ஸ்எஸ்ஏஎன் 2019 இல் சாங் இ- 4 கலத்தில் இணைந்தது.  
எசாவின்(ESA) பிளாட் - டி வழிசெலுத்தல், செயல்விளக்க ஒளிப்படக் கருவி. முதலில் இந்தப் பணியில் பறக்க திட்டமிடப்பட்டது , ஆனால் ஏற்கனவே ஒரு வணிகப் பணி வழங்குநரிடமிருந்து வாங்கப்பட்டு , 2022 ஆம் ஆண்டு உக்ரேனில் உருசியப் படையெடுப்பு, உருசியா மீதான ருளாதாரத் தடைகள் காரணமாக தொடர்ச்சியான பன்னாட்டு ஒத்துழைப்பின்மையால் தங்கள் பணியில் எசாவின் பறக்கும் கருவி கல்த்தில் இணைக்கப்படவில்லை.
# சுசில் சந்திர முன்சி

**சுசில் சந்திர முன்சி** (*Susil Chandra Munshi*) இந்திய நாட்டினைச் சேர்ந்த ஓர் இதய சிகிச்சை நிபுணர் ஆவார். மும்பை மாநகராட்சியில் சசுலோக் மருத்துவமனையில் இருதய ஆராய்ச்சி மற்றும் கல்வித் துறையின் இயக்குநராகவும் உள்ளார். அமெரிக்கன் இதய சிகிச்சை கல்லூரி, இந்திய இதய சிகிச்சைகல்லூரி, எடின்பரோவின் ராயல் மருத்துவர்கள் கல்லூரி, இந்தியன் மருத்துவர்கள் கல்லூரி, இந்திய இதயவியல் சங்கம் மற்றும் இந்திய மின் இதயவியல் சங்கம் ஆகியவற்றில் உறுப்பினராக உள்ளார். 1989-90 ஆம் ஆண்டுகளில் இந்திய இதயவியல் சங்கத்தின் தலைவராக பணியாற்றினார். இச்சங்கத்தின் தேசிய ஆலோசகர்கள் மற்றும் தேசிய ஆசிரியர் குழுவிலும் உறுப்பினராக இருந்தார். மேலும் 2012 ஆம் ஆண்டில் சங்கத்தின் வாழ்நாள் சாதனையாளர் விருதைப் பெற்ற்றார். இந்திய அரசு இவருக்கு 1991 ஆம் ஆண்டு நான்காவது உயரிய விருதான பத்மசிறீ விருதை வழங்கி சிறப்பித்தது.
# தேன் வேட்டை

**தேன் வேட்டை** (*Honey hunting*) அல்லது **தேன் அறுவடை** என்பது காட்டுத் தேனீக் கூட்டங்களிலிருந்து தேன் சேகரிப்பதாகும். இது மிகவும் பழமையான மனித நடவடிக்கைகளில் ஒன்றாகும். ஆப்பிரிக்கா, ஆசியா, ஆத்திரேலியா மற்றும் தென் அமெரிக்காவின் சில பகுதிகளில் உள்ள பழங்குடியின சமூகங்களால் இன்னும் நடைமுறையில் உள்ளது. காட்டில் உள்ள தேன் கூடுகளிலிருந்து தேன் சேகரித்ததற்கான சில ஆரம்ப சான்றுகள் பாறை ஓவியம் மூலம் கிடைத்துள்ளன. இச்சான்றுகள் கி.மு. 8,000க்கு முந்தியது. ஐரோப்பாவின் நடுக்காலத்தில், காடு அல்லது பகுதி வனத் தேனீ கூடுகளிலிருந்து தேன் சேகரிப்பு வணிக அளவில் மேற்கொள்ளப்பட்டது.  
காட்டுத் தேனீக் கூட்டங்களிலிருந்து தேன் சேகரிப்பது பொதுவாகத் தேனீக்களைப் புகையால் சாந்தப்படுத்தி, தேனி கூடுகள் அமைந்துள்ள மரங்கள் அல்லது பாறைகளை உடைத்து, பெரும்பாலும் தேனீ கூடுகளைச் சேதப்படுத்தி தேனை எடுக்கின்றனர்.
அருகில் கியூவாசு டி லா அரானா என் பைகார்ப்பில் 8000 ஆண்டுகள் பழமையான குகை ஓவியம். தேன் தேடுபவர்]]
# தேன் வேட்டை

## ஆப்பிரிக்கா

தேன் வேட்டை]]
ஆப்பிரிக்காவில் தேன் வேட்டை பல பகுதிகளில் உள்ள பழங்குடி கலாச்சாரங்களின் ஒரு பகுதியாகும். இது ஆயிரக்கணக்கான ஆண்டுகளாக தொடர்கிறது.
# தேன் வேட்டை

## ஆசியா

### நேபாளம்

நேபாளத்தில் தேன் வேட்டை பொதுவாகக் காட்டுத் தேன் வேட்டை என்று அழைக்கப்படுகிறது. இது நேபாளத்தில் கலாச்சார முக்கியத்துவத்தைக் காட்டுகிறது. குறிப்பாப் பூர்வீக குரூங் மற்றும் மாகர் சமூகங்களில் பாரம்பரியமாகத் தலைமுறைகள் வழியாகப் பரப்பப்பட்டது. மேலும் தேன் வேட்டைக்காரர்கள் மிகுந்த மரியாதையுடனும் போற்றுதலுடனும் கருதப்படுகிறார்கள். காட்டுத் தேன் மனநலவியல் பயன்பாடுகளுக்காக மதிப்பளிப்பது மட்டுமல்லாமல் பாரம்பரிய மருத்துவத்திலும் அதன் குணப்படுத்தும் பண்புகளுக்காகவும் பெருமளவில் பயன்படுத்தப்படுகிறது.  
**நேபாளத்தின் தேன் வேட்டைக்காரர்கள்** பற்றிய சார்பிலா படச் செய்தியாளர் டயான் சம்மர்ஸ் மற்றும் எரிக் வள்ளி ஆகியோரின் ஆவணப்படம் மேற்கு-மத்திய நேபாளத்தின் குருங் பழங்குடியினர் காட்டுத் தேனைத் தேடி காட்டுக்குள் நுழைவதை ஆவணப்படுத்துகிறது.  
மத்திய நேபாளத்தின் உயரமான இமயமலை அடிவாரத்தில் ஆண்டுக்கு இருமுறை ஆண் குழுக்கள் உலகின் மிகப்பெரிய தேனீயான *ஏபிசு லேபரியோசாவின்* தாயகமான பாறைகளைச் சுற்றிக் கூடுகின்றனர். தலைமுறை தலைமுறையாக, மனிதர்கள் இமயமலைப் பாறைத் தேனீயின் தேனை அறுவடை செய்ய இங்கு வருகிறார்கள்.  
இது ஆகத்து 2008-ல் *ஜிம்மி அண்ட் தி வைல்ட் ஹனி ஹண்டர்ஸ்-சன்* என்ற தலைப்பில் பிபிசி2 ஆவணப்படத்திலும் ஆவணப்படுத்தப்பட்டது. ஆங்கிலேய விவசாயி ஒருவர் தேன் வேட்டையாடுவதற்காக இமயமலை அடிவாரத்தில் பயணம் செய்தார். உலகின் மிகப்பெரிய தேனீ, *ஏ. லேபரியோசா*, இங்கிலாந்தில் உள்ளதை விட இரண்டு மடங்கு பெரியது. இங்கு இவற்றின் பெரிய உடல்கள் குளிர்ந்த காலநிலைக்குக் காப்புக்காகத் தழுவின. ஆவணப்படம் 200 அடி கயிறு ஏணியில் ஏறி ஒரு கூடை மற்றும் ஒரு நீண்ட கம்பத்தைச் சமன் செய்து 2 மில்லியன் தேனீக்கள் வரை உள்ள ஒரு பெரிய தேன் கூட்டை உளியினால் வெட்டி கூடையில் சேகரிப்பதை உள்ளடக்கியது.  
பல நூற்றாண்டுகளாக நேபாள நாட்டின் குருங் மக்கள் தங்கள் உயிரைப் பணயம் வைத்து காட்டுப் பாறைத் தேனைச் சேகரிக்கின்றனர். ஆண்ட்ரூ நியூவியின் புகைப்படங்கள் இந்த உயிரைப் பணயம் வைக்கும் இந்த அசாதாரண பாரம்பரியத்தைக் காட்சிப்படுத்தியது.
# தேன் வேட்டை

## ஆசியா

### வங்காளதேசம் & இந்தியா

வங்காளதேசம் மற்றும் இந்தியாவின் மேற்கு வங்கம் ஆகியவற்றால் பகிர்ந்து கொள்ளப்படும் சுந்தரவனக் காடுகளில், கரையோரக் காடுகள் தேன் வேட்டைக்காரர்களின் செயல்பாட்டுப் பகுதியாகும். இவர்கள் "மாவல்கள்" என்று அழைக்கப்படுகிறார்கள். இந்த பகுதியில் பொதுவாகக் காணப்படும் புலிகளின் தாக்குதலில் பல தேன் வேட்டைக்காரர்கள் இறப்பதால் இது ஆபத்தான பகுதியாக உள்ளது. தேன் அறுவடை சடங்கு, சமூகத்திற்கு சமூகம் சற்று மாறுபடும். பூக்கள், பழங்கள் மற்றும் அரிசி ஆகியவற்றுடன் தேன் வேட்டைப் பிரார்த்தனை பலியுடன் தொடங்குகிறது. பின்னர் குன்றின் அடிப்பகுதியில் தீ மூட்டிப் புகை மூலம் தேனீக்களைத் தங்கள் தேன் கூட்டிலிருந்து விரட்டி தேனை எடுக்கின்றனர்.
# தேன் வேட்டை

## ஆசியா

### இந்தோனேசியா

ரியாவு மாகாணத்தில் பாரம்பரியமாகத் தேன் அறுவடை செய்யும் முறையானது மெனும்பை என்று அழைக்கப்படுகிறது. பெளலவன், தனா உலயாத் வனப்பகுதியில் உள்ள சியாலாங் மரத்தில் வசிக்கும் பெட்டாலங்கான் மக்களால் இந்த முறையில் திறமையாகத் தேன் அறுவடைச் செய்யப்படுகிறது. மெனும்பை பெளலவன் என்பது தேன் கூட்டிலிருந்து வாளி மற்றும் கயிற்றைப் பயன்படுத்தி தேனை எடுக்கும் ஒரு வழிமுறையாகும். தேனீக்கள் தேன் எடுப்பவரில் உடலில் கொட்டுவதைத் தடுக்க, தேன் எடுக்கும் போது மந்திரங்கள் மற்றும் பாசுரங்களை ஒலிக்கின்றனர். மெனும்பை பெளலவன் காட்டுத் தேனீக் கூட்டங்களில் பிற்பகல் வேளைகளில் மட்டுமே மேற்கொள்ளப்படுகிறது.
# தேன் வேட்டை

## ஐரோப்பா

### செயல்பாடு

கற்காலத்தில், மக்கள் காட்டுத் தேனீக்களின் தேனைச் சேகரித்தனர். ஆனால் இது வணிக ரீதியாகச் செய்யப்படவில்லை. ஆரம்பக்கால இடைக்காலத்தில் இது ஒரு வர்த்தகமாக மாறியது. இச்செயல் செருமனிய மொழி பேசும் மத்திய ஐரோப்பாவில் அறியப்பட்டது. உதாரணமாக, ஜீட்லர், காடுகளில் உள்ள காட்டு, பகுதி வன அல்லது உள்நாட்டுத் தேனீக்களின் தேனைச் சேகரிப்பதை வேலையாகக் கொண்டிருந்தனர். நவீன தேனீ வளர்ப்பவர்கள் போலல்லாமல், இவர்கள் தேனீக்களை மனிதனால் உருவாக்கப்பட்ட மர தேனீப்பெட்டிகளை வைக்கவில்லை. மாறாக, சுமார் ஆறு மீட்டர் உயரமான பழமையான மரங்களில் தேன் பொந்துகளாகத் துளைகளை வெட்டி நுழைவாயிலின் மேல் பலகையைப் பொருத்தினர். தேனீக்கள் இங்கு கூடுகளை அமைப்பது முற்றிலும் இயற்கை சூழலைச் சார்ந்த நிகழ்வாக இருந்தது. இது ஒவ்வொரு ஆண்டும் மாறக்கூடும். காற்றினால் ஏற்படும் பாதிப்புகளைத் தடுக்கும் வகையில் மரத்தின் உச்சி கிளைகளும் வெட்டப்பட்டன.
# தேன் வேட்டை

## ஐரோப்பா

### பரவல்

மிகவும் மதிப்புமிக்க, மரத் தேனீ வளர்ப்பிற்கு எந்தவொரு முன்னிபந்தனையாக இல்லாவிட்டாலும், ஊசி இலைக் காடுகளில் தேனீ வளர்ப்பு நடைபெற்றது. இடைக்காலத்தில் தேன் வேட்டைக்கான முக்கிய இடங்களாக பிக்டெல் மலைகள் மற்றும் நியூரம்பெர்க் இம்பீரியல் வனப்பகுதிகள் இருந்தன. பவேரியாவில் கிராபென்ஸ்டாட் அருகே 959ஆம் ஆண்டிலேயே வன தேனீ வளர்ப்பு பதிவு செய்யப்பட்டுள்ளது. ஆனால் இன்றைய பெர்லின் பகுதியில் கூட, அன்றைய மிகப் பெரிய க்ரூன்வால்டில், விரிவான தேன் சேகரிப்பு நடவடிக்கை இருந்துள்ளது.  
நியூரம்பெர்க்கைச் சுற்றியுள்ள பகுதியில், பியூச்சில் உள்ள ஜீட்லர்ஸ்க்லாசு கோட்டை போன்ற முந்தைய செழிப்பான பகுதிகளில் தேன் வேட்டை பாரம்பரியம் பற்றிய பல குறிப்புகள் இன்னும் உள்ளன. நியூரம்பெர்க்கின் இஞ்சியணிச்சல் உற்பத்திக்குத் தேன் முக்கியமானது. நியூரம்பெர்க் ரெய்ச்சுவால்ட் ("புனித உரோமைப் பேரரசின் தேனீ தோட்டம்") தேனினை தாராளமாக வழங்கியது.
# வெள்ளைக் கன்ன ஆலா

**வெள்ளைக் கன்ன ஆலா** ( *White-cheeked tern* ) என்பது நீள் சிறகு கடற்பறவை குடும்பத்தில் உள்ள ஒரு வகை ஆலா ஆகும். இது செங்கடலின் கடற்கரையிலும், ஆப்பிரிக்காவின் கொம்பு முதல் கென்யா வரையிலும், பாரசீக வளைகுடாவிலும், ஈரானிய கடற்கரையிலும் பாக்கித்தான் மற்றும் மேற்கு இந்தியா வரையிலும் காணப்படுகிறன்றன.
# வெள்ளைக் கன்ன ஆலா

## விளக்கம்

இது காகத்தைவிட அளவில் சற்று சிறியது. சுமார் 35 செ.மீ. நீளம் இருக்கும். அலகு கறுப்பு நிறம். அடிப்பகுதி சிவப்பு நிறம். விழிப்படலம் பழுப்பு நிறத்திலும், கால்கள் ஆரஞ்சு நிறத்திலும் இருக்கும்.  
கோடையில் தலையில் கண்ணுக்கு மேலான முன்னிடமும், உச்சியும் கறுப்பாக இருக்கும். வால்மேல் இறகுகள், வால் இறக்கைகள் ஆகியன சம்பல் நிறத்தில் இருக்கும். கன்னம் மட்டும் வெண்மையாக இருக்கும். மார்பும் வயிறும் ஊதா நிறந் தோய்ந்த கருஞ்சாம்பல் நிறத்தில் இருக்கும்.  
குளிர்காலத்தில் தலை வெண்மையாக இருக்கும். கண்ணைச் சுற்றியுள்ள தூவிகள், பிடரி, கழுத்து ஆகியன சாக்லெட் பழுப்பாக இருக்கும். பின் கழுத்தின் கீழ்ப் பகுதியும் உடலின் அடிப்பகுதியும் வெண்மையாக இருக்கும்.
# வெள்ளைக் கன்ன ஆலா

## நடத்தை

இந்த இனங்களில் பெரும்பாலானவை வலசை போகும் இயல்புடையவை. இருப்பினும் கிழக்கு ஆபிரிக்காவில் உள்ள பறவைகள் ஆண்டு முழுவதும் அங்கேயே தங்கி இருக்கும். இவை 10-200 இணைகள் கொண்ட கூட்டமாக இனப்பெருக்கம் செய்கின்றன. இந்தக் கூட்டத்தில் பல்வேறு ஆலா இனங்களின் கலந்திருக்கலாம்.
# வெள்ளைக் கன்ன ஆலா

## வாழ்விடம்

இந்தப் பறவை இனம் வெப்பமண்டல கடற்கரைகள் மற்றும் கடலோரங்களில் உள்ள நீர் நிலைகளில் வாழ்கின்றன. முக்கியமாக இவை தங்கி இருக்கும் தரைப்பகுதி அல்லது பவளப் பாறைகளில் இருந்து சுற்றளவில் உணவு தேடுகின்றன. இவை பாறை, மணல், சரளைக் கற்கள், பவழத் தீவுகள், பாறைகளில் அலையால் குவிக்கப்பட்ட மணல் கொண்ட வெற்றுத் தரை அரிதாகத் தாவரங்கள் நிறைந்த திறந்த வெளியில் ஆழமற்ற பள்ளத்தில் முட்டையிடுகின்றன.
# வெள்ளைக் கன்ன ஆலா

## உணவுமுறை

இதன் தன் உணவாக முதுகெலும்பிலி, சிறிய மீன்கள் போன்றவற்றைக் கொள்கிறது.
# வெள்ளைக் கன்ன ஆலா

## இனப்பெருக்கம்

இவை மே முதல் சூன் வரை கடல் பாறைகளின் மீது கடல் அலை குவித்த மணலில் 2 முதல் 5 வரையிலான முட்டைகளையிடுகின்றன.
# இரஞ்சித்து சிங் சர்க்காரியா

**இரஞ்சித்து சிங் சர்க்காரியா** (Ranjit Singh Sarkaria) இந்திய உச்ச நீதிமன்ற நீதிபதியாக 1973 ஆம் ஆண்டு செப்டம்பர் மாதம் 17 ஆம் தேதி முதல் 1981 ஆம் ஆண்டு சனவரி மாதம் 15 ஆம் தேதிவரை பணியில் இருந்தார்
# இரஞ்சித்து சிங் சர்க்காரியா

## ஆரம்ப கால வாழ்க்கை

இரஞ்சித்து சிங் சர்க்காரியா 1916 ஆம் ஆண்டு சனவரி மாதம் 16 ஆம் தேதியன்று பிறந்தார். பாட்டியாலாவில் உள்ள மொகிந்திரா கல்லூரியில் பயின்றார். பின்னர் லாகூரில் உள்ள அரசு சட்டக்கல்லூரியில் பட்டம் பெற்றார். தற்போது இக்கல்லூரி பாக்கித்தானில் உள்ளது.  
கூடுதலாக, சர்க்காரியா இந்திய பத்திரிகையாளர் மன்றத்தின் முன்னாள் தலைவராகவும் பணியாற்றினார்.
# இந்தியாவில் தேனீ வளர்ப்பு

விவசாயிகள் பயன்படுத்தும் தேன் பெட்டி]]  
**இந்தியாவில் தேனீ வளர்ப்பது** (*Beekeeping in India*) குறித்த செய்திகள் பண்டைய வேதங்கள் மற்றும் பௌத்த நூல்களில் குறிப்பிடப்பட்டுள்ளன. மத்தியப் பிரதேசத்தில் காணப்படும் இடைக் கற்காலத்தின் பாறை ஓவியங்கள் தேன் சேகரிப்பு நடவடிக்கைகளைச் சித்தரிக்கின்றன. இருப்பினும் அறிவியல் ரீதியாகத் தேனீ வளர்ப்பு 19ஆம் நூற்றாண்டின் பிற்பகுதியில் தொடங்கப்பட்டன. தேனீக்களை அடக்கி மற்றும் போரில் பயன்படுத்திய பதிவுகள் 19ஆம் நூற்றாண்டின் முற்பகுதியில் காணப்படுகின்றன. இந்தியச் சுதந்திரத்திற்குப் பிறகு, பல்வேறு கிராமப்புற மேம்பாட்டுத் திட்டங்கள் மூலம் தேனீ வளர்ப்பு ஊக்குவிக்கப்பட்டது. இயற்கையான தேன் மற்றும் தேன் மெழுகு உற்பத்திக்கு வணிக ரீதியாக முக்கியமான ஐந்து வகையான தேனீச் சிற்றினங்கள் இந்தியாவில் காணப்படுகின்றன.
# இந்தியாவில் தேனீ வளர்ப்பு

## வரலாறு

### பழமை

*இருக்கு வேதம், அதர்வண் வேதம், உபநிடதங்கள், பகவத் கீதை, மார்க்கண்டேய புராணம், ராஜ் நிகண்டு, பாரத சம்ஹிதா, அர்த்தசாஸ்திரம்* மற்றும் *அமர் கோஷா* போன்ற இந்தியாவின் பல்வேறு இந்து வேத நூல்களில் தேனீக்கள், தேன் மற்றும் தேனீ வளர்ப்பு ஆகியவை குறிப்பிடப்பட்டுள்ளன. *விநய பிடகம், அபிதம்மபிடகம்* மற்றும் *ஜாதக கதைகள்* போன்ற பல்வேறு பௌத்த நூல்களும் தேனீக்கள் மற்றும் தேனைக் குறித்த செய்திகளைக் குறிப்பிடுகின்றன. வாட்சயனாவின் *காமசூத்திரம்* பாலியல் இன்பங்களில் குறிப்பிடத்தக்கக் காரணியாகத் தேனைக் குறிப்பிடுகிறது. பிரபலமான காவியமான *இராமாயணம்* சுக்ரீவனால் வளர்க்கப்பட்ட "மதுபன்" (அதாவது தேன் காடு) பற்றி விவரிக்கிறது. கிருட்டிணனும் இராதையும் சந்திக்கும் இன்றைய மதுராவிற்கு அருகில் ஒரு வித்தியாசமான மதுபன் குறித்து *மகாபாரதம்* குறிப்பிடுகிறது. இந்தியாவை "தேன் மற்றும் பால் நாடு" ஆக்க தேனீக்களைப் பழக்க/அடக்கக் காடுகள் பயன்படுத்தப்பட்டன.
# இந்தியாவில் தேனீ வளர்ப்பு

## வரலாறு

### தற்காலத்தில்

மத்தியப் பிரதேசம் மற்றும் பச்மாரி பகுதிகளில் பல்வேறு பாறை ஓவியங்கள் இடைக் கற்காலம் மற்றும் பிந்தைய இடைக் கற்காலம் காலத்தைச் சேர்ந்தவை. இந்த ஓவியங்கள் முக்கியமாக *ஏபிசு டார்சாட்டா* மற்றும் *எபிசு செரானா* தேனீக்களின் தேனடைகளிலிருந்து காடுகளில் தேன் சேகரிப்பு நடவடிக்கைகளைச் சித்தரிக்கின்றன.  
1842-49ல் இன்றைய ஒடிசா மாநிலத்தின் கிழக்குக் கடற்கரையை ஆங்கிலேயர்கள் தாக்கியபோது, கொண்டா பழங்குடியினர் அவர்களுக்கு எதிராகத் தேனீக்களைப் பயன்படுத்தியதாகக் குறிப்பிடப்படுகிறது. ஆனால் தேனீக்களை இவர்கள் பழக்கப் பயன்படுத்தும் நுட்பங்களைப் பற்றி அதிகம் அறியப்படவில்லை. மணிப்பூர் மற்றும் நாகாலாந்தின் மலைப்பாங்கான பகுதிகளில் உள்ள பல்வேறு பழங்குடியினர் தேனீ வளர்ப்புக்கு மரக் கட்டைகள் அல்லது மண் பாண்டங்களைப் பயன்படுத்தினர். ஆனால் தேன் கூடுகளிலிருந்து தேனையெடுக்க கச்சா முறைகள் பயன்படுத்தப்பட்டன. இவை தேனை மெழுகுடன் கலந்து, தேனீக்களைக் கொல்லும் வாய்ப்புக்களையும் கொண்டிருந்தன. மணிப்பூரி பழங்குடியினரால் தேனடையினைத் துளைக்க ஆணி இணைக்கப்பட்ட மூங்கில் பயன்படுத்தப்படுகிறது. இந்த மூங்கில் மூலம் மற்றொரு பீப்பாய்க்குத் தேனைப் பாய்ச்சலாம்.  
1880ஆம் ஆண்டில் மேற்கு வங்காளப் பகுதியிலும், பஞ்சாப் மற்றும் குலு பகுதிகளிலும், 1883-84ஆம் ஆண்டு காலப்பகுதியில் *ஏபிசு செரானா* தேனீயினை அறிவியல் முறையில் வளர்க்க மேற்கொள்ளப்பட்ட முயற்சிகள் தோல்வியுற்றன. தபால் மற்றும் தந்தி துறையின் பிரித்தானிய அதிகாரியான டக்ளசு எழுதிய *தேனீ வளர்ப்பு கையேடு* 1884-ல் இந்தியாவில் வெளியிடப்பட்ட முதல் புத்தகமாகும். கேரளாவில் அருட்தந்தை நியூட்டனால், 1911-17ஆம் ஆண்டில் தேனீ வளர்ப்பில் தேன் அறுவடை செய்யவும், 1911-17ஆம் ஆண்டில் கிராமப்புற மக்களுக்குப் பயிற்சி அளிக்கவும் தொடங்கியபோது, இவர் பிரத்யேகமாகத் தேன் கூடு ஒன்றை உருவாக்கி, முதலில் வெற்றிகரமான முயற்சியை மேற்கொண்டார். இந்த வடிவமைப்பு "நியூட்டன் தேன் கூடு" என்று பிரபலமாக அறியப்பட்டது. 1917-ல் திருவிதாங்கூர் பகுதிகளிலும், 1925-ல் மைசூர் பகுதிகளிலும் கணிசமான தேனீ வளர்ப்பு நடவடிக்கைகள் மேற்கொள்ளப்பட்டன. 1931-ல் சென்னை பிராந்தியங்களிலும், 1933-ல் பஞ்சாபிலும், 1938-ல் உத்தரப்பிரதேசத்திலும் இந்த நடவடிக்கைகள் உத்வேகம் பெற்றன. அகில இந்தியத் தேனீ வளர்ப்போர் சங்கம் 1938-39-ல் உருவாக்கப்பட்டது மற்றும் தேனீ வளர்ப்பு ஆராய்ச்சி நிலையம் 1945-ல் பஞ்சாபில் முதன் முதலில் இந்திய வேளாண் ஆராய்ச்சி சபையினால் நிறுவப்பட்டது. 1931-ல் கோயம்புத்தூரில் உள்ள வேளாண்மைக் கல்லூரி (தற்போது தமிழ்நாடு வேளாண்மைப் பல்கலைக்கழகம் ) பாடத்திட்டத்தில் தேனீ வளர்ப்பு சேர்க்கப்பட்டது.
# இந்தியாவில் தேனீ வளர்ப்பு

## வரலாறு

### சுதந்திரத்திற்குப் பின்

| } |
| --- |
1947ஆம் ஆண்டு இந்தியா சுதந்திரம் அடைந்த பிறகு, தேனீ வளர்ப்பின் முக்கியத்துவத்தை உணர்ந்த மகாத்மா காந்தி தனது கிராமப்புற மேம்பாட்டுத் திட்டங்களில் சேர்த்து தேனீ வளர்ப்பினை வலியுறுத்தினார். ஆரம்பத்தில், தேனீ வளர்ப்புத் தொழில் அகில இந்தியக் காதி மற்றும் கிராமத் தொழில் வாரியத்தின் கீழ் இருந்தது. இது 1956-ல் காதி மற்றும் கிராமத் தொழில்கள் ஆணையமாக மாற்றப்பட்டது. இது தொழில்துறை அமைச்சகத்தின் கீழ் செயல்பட்டது. 1962-, புனேவில் இந்த ஆணையத்தின் கீழ் மத்திய தேனீ ஆராய்ச்சி மற்றும் பயிற்சி நிறுவனம் நிறுவப்பட்டது. *ஒய்எம்சிஏ* மற்றும் பிற கிறித்தவ சேவையமைப்புகளால் கேரளா மற்றும் தமிழ்நாடு பகுதிகளில் ரப்பர் தோட்டங்களில் தேனீ வளர்ப்பு ஊக்குவிக்கப்பட்டது. கர்நாடகாவின் கூர்க் பகுதி மற்றும் மஹாபலீஸ்வர் ஆகியவை பகுதிகள் தேனீ வளர்ப்பில் வளர்ச்சியைக் கண்டன. இராமகிருஷ்ணா இயக்கம் இதை வடகிழக்கு மாநிலங்கள் மற்றும் மேற்கு வங்கத்தில் ஊக்குவித்தது. பஞ்சாப் வேளாண்மைப் பல்கலைக்கழகம் தேனீ வளர்ப்பில் ஆராய்ச்சியைத் தொடங்கி, *ஏபிசு மெல்லிபெரா* தேனீக்களை அறிமுகப்படுத்தி மேம்படுத்தியது.  
1990களின் பிற்பகுதியில் இந்தியாவில் தேன் உற்பத்தி கணிசமாக அதிகரித்தது. தேன் உற்பத்தியில் 70% முறைசாரா பிரிவுகளிலிருந்து வருகிறது. தேனின் முக்கிய ஏற்றுமதியாளராக, இந்தியா, சீனா, அர்ஜென்டினா, ஜெர்மனி, ஹங்கேரி, மெக்சிகோ மற்றும் ஸ்பெயினுக்கு பின்னால் உள்ளது. 2005ஆம் ஆண்டில், இந்தியாவின் தேன் ஏற்றுமதி 26.4 மில்லியன் ஐக்கிய நாடுகளின் டாலர் மதிப்பை எட்டியது. இதில் 66% சதவீதம் தென் அமெரிக்க தாராள வர்த்தக உடன்படிக்கை மேற்கொண்ட நாடுகளால் பயன்படுத்தப்பட்டது. 6 மில்லியன் ஐக்கிய நாடுகளின் டாலர் மதிப்புள்ள தேனை ஐரோப்பிய ஒன்றியம் உட்கொண்டது. இதில் ஜெர்மனி 75% ஆக அதிகமாக எடுத்துக் கொண்டது 2005ஆம் ஆண்டில், சவூதி அரேபியா கணிசமான ஐக்கிய நாடுகளின் டாலர் 2.2 மில்லியன் இந்தியத் தேனை இறக்குமதி செய்தது. 1996-ல் இந்தியாவின் ஏற்றுமதி மிகவும் குறைவாக இருந்தது.  
தென்னிந்தியாவில் உள்ள தமிழ்நாட்டின் நீலகிரிப் பகுதியில் பல்வேறு பழங்குடியினர் தேன் சேகரிப்பவர்களாக இருப்பதால், கோத்தகிரியைத் தளமாகக் கொண்ட கீசுடோன் அறக்கட்டளை, தேனீ வளர்ப்பு மற்றும் தொழில் நுட்பங்களை மேம்படுத்துவதற்காக 2007ஆம் ஆண்டு தமிழ்நாட்டின் ஊட்டி நகரில் தேன் மற்றும் தேனீ அருங்காட்சியகத்தைத் தொடங்கியது. இந்த குழு 2015ஆம் ஆண்டு ஊட்டியில் தேன் உணவு நிபுணத்துவம் வாய்ந்த "ஏ பிளேசு டு பீ" (தேனீக்கான இடம்) என்ற உணவகத்தையும் திறந்தது.
# இந்தியாவில் தேனீ வளர்ப்பு

## தேனீக்களின் வகைகள்

வணிக முக்கியத்துவம் வாய்ந்த ஆறு வகையான தேனீக்கள் இந்தியாவில் காணப்படுகின்றன இவை *ஏபிசு டார்சாட்டா* (மலைத் தேனீ), *ஏபிசு லேபரியோசா*, *ஏபிசு செரானா இண்டிகா* (இமயமலை இனங்கள்), *ஏபிசு ப்ளோரியா* (குள்ளத் தேனீ), *ஏபிசு மெல்லிபெரா* (ஐரோப்பிய அல்லது இத்தாலியத் தேனீ), மற்றும் *டெட்ராகோனுலா இரிடிபென்னிசு* (கொசுத் தேனீ). மலைத் தேனீக்கள் ஆக்ரோஷமானவை. இவற்றைத் தேனீ வளர்ப்பில் பராமரிக்க முடியாது. ஆனால் இவற்றின் தேனானது காடுகளில் உள்ள கூடுகளிலிருந்து அறுவடை செய்யப்படுகின்றன. குள்ள தேனீக்களின் தேனும் காடுகளிலிருந்து அறுவடை செய்யப்படுகிறது. ஏனெனில் இவை நாடோடி வாழ்க்கையினை மேற்கொள்வதோடு இவற்றின் தேன் உற்பத்தியும் மிகக் குறைந்த அளவிலே உள்ளது. மிதவெப்ப மண்டலப் பகுதிகளில் அறிமுகப்படுத்தப்பட்ட பூர்வீக *ஏபிசு செரானா* மற்றும் *ஏபிசு மெல்லிபெரா* ஆகியவை செயற்கை தேனீ பெட்டிகளில் வளர்ப்பதற்கு மிகவும் ஏற்றது. கொசுத் தேனீக்கள் வளர்க்கப்படலாம் மற்றும் பல்வேறு பயிர்களின் மகரந்தச் சேர்க்கைக்கு முக்கிய காரணிகளாக இவை இருக்கின்றன. ஆனால் இவை குறைந்த அளவிலே தேனை உற்பத்தி செய்கின்றன.
***ஏபிசு டோர்சாட்டா***  
| *ஏபிசு செரானா இண்டிகா* | முதல் |
| --- | --- |
| *ஏபிசு புளோரியா* |  |
| *ஏபிசு மெல்லிபெரா* | முதல் |
| *டெட்ராகோனுலா இரிடிபென்னிஸ்* |  |
# அலோக்கு சரின்

**அலோக்கு சரின்** (*Alok Sarin*) இந்தியாவைச் சேர்ந்த ஒரு மருத்துவர் ஆவார். புது தில்லியில் சிறப்பு மனநல மருத்துவராகவும் மனநல ஆர்வலராகவும் இயங்கி வருகிறார். 1980 ஆம் ஆண்டு மருத்துவத்தில் பட்டமும் 1983 ஆம் ஆண்டில் முதுநிலை மருத்துவப் பட்டமும் பெற்றார். 1986 ஆம் ஆண்டில் இந்திய மனநல சங்கத்தின் உறுப்பினரானார். புது தில்லியில் உள்ள சீதாராம் பாரதியா அறிவியல் மற்றும் ஆராய்ச்சி நிறுவனத்தில் மனநல மருத்துவராக பணிபுரிகிறார். புது தில்லி நேரு நினைவு அருங்காட்சியகம் மற்றும் நூலகத்திலும் தீன் மூர்த்தி இல்லத்திலும் மூத்த உறுப்பினராக உள்ளார். மேலும் இந்திய அரசின் சுகாதாரம் மற்றும் குடும்ப நல அமைச்சகத்தால் மனநலம் காப்பதற்காக இந்தியாவுக்கான சுகாதாரக் கொள்கை உருவாக்க அமைக்கப்பட்ட பணிக்குழுவில் உறுப்பினராக இருந்துள்ளார்.
# பேரம்பாக்கம்

**பேரம்பாக்கம்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 102 மீட்டர் உயரத்தில் அமைந்துள்ள பேரம்பாக்கம் பகுதியின் புவியியல் ஆள்கூறுகள், ஆகும். திருவள்ளூர், காவன்கொளத்தூர், இருளஞ்சேரி, சிற்றம்பாக்கம் மற்றும் சின்னமன்டலி ஆகியவை பேரம்பாக்கம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
சோழீசுவரர் கோயில் என்ற சிவன் கோயில் ஒன்று பேரம்பாக்கம் பகுதியில் அமைந்துள்ளது.
# அமிதாப் தாக்கூர்

**அமிதாப் தாக்கூர்** (*Amitabh Thakur*) 1992 ஆம் ஆண்டு உத்திரபிரதேச கேடரின் முன்னாள் இந்தியக் காவல் பணி (ஐபிஎஸ்) அதிகாரி ஆவார். மார்ச் 2023 இல் அவருக்கு கட்டாய ஓய்வு அளிக்கப்பட்டது. அப்போது அவர் குடிமைப் பணிகள் பிரிவில் பாதுகாப்பு ஆய்வாளராகப் பணியாற்றி வந்தார். சேவையின் போது அமிதாப் விதிகள் மற்றும் ஒழுங்குமுறைகளை கண்டிப்பாக கடைபிடிப்பதற்காகவும், நிர்வாக பொறுப்புக்கூறல் துறையில் அவரது பணிக்காகவும் அறியப்பட்டார்.  
ஓய்வு பெற்றதிலிருந்து, அமிதாப் ஒரு சமூக மற்றும் அரசியல் ஆர்வலராக பணியாற்றுகிறார், அங்கு அவர் மீண்டும் பொது வாழ்வில் வெளிப்படைத்தன்மை மற்றும் பொறுப்புக்கூறலுக்காக பாடுபடுகிறார். தற்போது ஆசாத் அதிகார் சேனா என்ற அரசியல் கட்சியின் தலைவராக உள்ளார். ஆசாத் அதிகார் சேனா அவர், அவரது மனைவி டாக்டர் நூதன் தாக்கூர் மற்றும் பிறரால் தொடங்கப்பட்டது. ஆசாத் அதிகார் சேனாவின் முக்கிய குறிக்கோள், அன்யா (அநீதி), அத்யாச்சார் (அட்டூழியம்) அவுர் பிரஷ்டாச்சார் (ஊழல்) ஆகியவற்றுக்கு எதிராக செயல்படுவது.
# அமிதாப் தாக்கூர்

## ஆசாத் அதிகார் சேனா

ஆசாத் அதிகார் சேனா (இந்தியில் आजाद आधिकार सेना), அதன் குறுகிய பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஒரு அரசியல் கட்சியாகும், இது தற்போது இந்திய தேர்தல் ஆணையத்தில் பதிவு செய்யும் செயல்முறையில் உள்ளது.
# பேரம்பாக்கம் சோழீசுவரர் கோயில்

**சோழீசுவரர் கோயில்** என்பது தமிழ்நாடு மாநிலத்தில் திருவள்ளூர் மாவட்டத்தின் பேரம்பாக்கம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயில் தெற்கு நோக்கிய வாசலைக் கொண்டுள்ளது.  
கடல் மட்டத்திலிருந்து சுமார் 100 மீட்டர் உயரத்தில் அமைந்துள்ள பேரம்பாக்கம் சோழீசுவரர் கோயிலின் புவியியல் ஆள்கூறுகள், ஆகும்.  
இக்கோயிலின் மூலவர் சோழீசுவரர் மற்றும் தாயார் மீனாட்சி அம்மன் ஆவர். இக்கோயிலின் மூலவரை வழிபட்டால் நரம்பு மண்டலம் சம்பந்தப்பட்ட நோய்கள் குணமடையும் என்பது பக்தர்களின் நம்பிக்கை. இக்கோயிலின் தலவிருட்சம் வில்வமரம் ஆகும். சோழீசுவரர் , மீனாட்சி அம்மன், துர்க்கை, சக்தி கணபதி, வள்ளி தெய்வானை சமேத சுப்பிரமணியர், ஐயப்பன் மற்றும் நாகர் ஆகியோர் இக்கோயிலில் அருள்பாலிக்கின்றனர்.
# சோவியத் குழுவுள்ள நிலா நிகழ்ச்சிநிரல்கள்

**சோவியத் குழுவுள்ள நிலா நிகழ்ச்சிநிரல்கள்** (**Soviet crewed lunar programs)** என்பது அமெரிக்க அப்பல்லோ திட்டத்துடன் போட்டியிட்டு நிலாவில் மனிதர்களை தரையிறக்க சோவியத் யூனியன் பின்பற்றிய தொடர்ச்சியான திட்டங்களாகும். சோவியத் அரசாங்கம் அத்தகைய போட்டியில் பங்கேற்க மறுத்தது , ஆனால் 1960 களில் இரண்டு திட்டங்களை கமுக்கமாகப் பின்பற்றியது. சோயுஸ் 7 கே - எல் 1 (புரோட்டான் - கே ராக்கெட் மூலம் தொடங்கப்பட்ட சோண்ட் விண்கலம்) மற்றும் சோயுஸ் 8 கே - லோக் மற்றும் எல் கே விண்கலத்தைப் பயன்படுத்தி நிலாத் தரையிறக்கம் N1 ராக்கெட் மூலம் ஏவப்பட்டது. 1968 டிசம்பர் 24 - 25 அன்று முதல் குழு நிலா வட்டணையின் இரட்டை அமெரிக்க வெற்றிகளைத் தொடர்ந்து (அபோலோ 8) மற்றும் ஜூலை 20,1969 அன்று முதல் நிலவு தரையிறக்கம் (அபோலோ 11) , தொடர்ச்சியான பேரழிவு N1 தோல்விகளால் இரண்டு சோவியத் திட்டங்களும் இறுதியில் முடிவுக்கு கொண்டு வரப்பட்டன. புரோட்டான் அடிப்படையிலான சோண்ட் திட்டம் 1970 இல் நீக்கம் செய்யப்பட்டது. N1 - L3 திட்டம் 1974 இல் நடைமுறையில் நிறுத்தப்பட்டது. இது 1976 இல் அதிகாரப்பூர்வமாக நீக்கம் செய்யப்பட்டது. சோவியத் விண்வெளி வீரர்கள் ஒருபோதும் நிலாவைச் சுற்றி வரவோ அல்லது தரையிறங்கவோ இல்லை. இரண்டு சோவியத் திட்டங்களின் விவரங்களும் 1990 வரை கமுக்கமாகவே வைக்கப்பட்டிருந்தன , பின்னர் சோவியத் அரசு அவற்றைத் திறந்த அணுகுமுறைக்(*கிளாஸ்னோஸ்த்)* கொள்கையின் கீழ் வெளியிட இசைந்தது.
# கமல் நரேன் சிங்

**கமல் நரேன் சிங் (Kamal Narain Singh)** இந்தியாவின் 22 ஆவது தலைமை நீதிபதி ஆவார். 1926 ஆம் ஆண்டு திசம்பர் மாதம் 13 ஆம் தேதியன்று இவர் பிறந்தார். சிர்சாவில் உள்ள எல்ஆர்எல்ஏ உயர்நிலைப் பள்ளியிலும் அலகாபாத்தில் உள்ள எவிங் கிறிசுட்டியன் கல்லூரியிலும் கல்வி பயின்றார். அலகாபாத் பல்கலைக்கழகத்தில் பட்டதாரி பட்டம் பெற்றார். 17 நாட்கள் என்ற குறுகிய காலமே இவர் தலைமை நீதிபதியாக இருந்தார்.
# கமல் நரேன் சிங்

## சட்ட வாழ்க்கை

ஒரு வழக்கறிஞராக, சிங் 1957 ஆம் ஆண்டு முதல் குடிமையியல் , அரசியலமைப்பு மற்றும் வரிவிதிப்பு சட்டத்தை நடைமுறைப்படுத்தினார். இவரது முதல் நீதித்துறை நியமனம் 1970 ஆம் ஆண்டில் அலகாபாத் உயர் நீதிமன்றத்தின் கூடுதல் நீதிபதியாகவும், 1972 ஆம் ஆண்டில் நிரந்தர நீதிபதியாகவும் இருந்தது. இவர் 1986 ஆம் ஆண்டில் உச்ச நீதிமன்றத்தில் சேர்ந்தார். 25 1991 ஆம் ஆண்டு நவம்பர் மாதம் 25 ஆம் தேதி முதல் 1991 ஆம் ஆண்டு திசம்பர் மாதம் 12 ஆம் தேதி வரை இந்தியாவின் தலைமை நீதிபதியாக பணியாற்றினார். அலகாபாத் பல்கலைகழக முன்னாள் மாணவர் சங்கத்தால் "பெருமைமிக்க கடந்தகால முன்னாள் மாணவர்" என்ற விருது இவருக்கு வழங்கப்பட்டது.  
2022 ஆம் ஆண்டு செப்டம்பர் மாதம் 8 ஆம் தேதியன்று தன்னுடைய 95 ஆவது வயதில் இவர் காலமானார்.
# தங்குதன் முச்சல்பைடு

**தங்குதன் முச்சல்பைடு** (*Tungsten trisulfide*) என்பது தங்குதன் மற்றும் கந்தகம் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும். இது WS<sub>3</sub> என்ற மூலக்கூற்று வாய்ப்பாட்டால் விவரிக்கப்படுகிறது. சாக்லேட்டு-பழுப்பு நிறத்தில் தூளாகக் காணப்படுகிறது. The compound looks like chocolate-brown powder.
# தங்குதன் முச்சல்பைடு

## தயாரிப்பு

1. தங்குதனேட்டுகளின் சூடான அமிலமயமாக்கப்பட்ட கரைசலில் ஐதரசன் சல்பைடு குமிழிகளை செலுத்தி இதை தயாரிக்கலாம்.  
2. தங்குதன் இருசல்பைடுடன் தனிமநிலை கந்தகத்தைச் சேர்த்து சூடுபடுத்தி வினைபுரியச் செய்தும் இதை தயாரிக்கலாம்.:  
<chem display=block>WS2 + S -> WS3</chem>  
3.தயோதங்குதேட்டு சேர்மங்களின் கரைசல்களை அமிலமயமாக்கம் செய்தும் இதை வீழ்படிவாக்கலாம்
# தங்குதன் முச்சல்பைடு

## வேதிப் பண்புகள்

தங்குதன் முச்சல்பைடை சூடுபடுத்துவதால் சிதைவடைந்து தங்குதன் இருசல்பைடும் தனிமநிலை கந்தகமும் உருவாகின்றன:  
<chem display=block>WS3 -> WS2 + S</chem>  
சல்பைடு கரைசல்களுடன் இது வினைபுரிகிறது:  
<chem display=block>WS3 + (NH4)2S -> (NH4)2WS4</chem>  
ஐதரசனுடன் சேர்க்கப்பட்டால் ஒடுக்க வினை நிகழ்கிறது.  
<chem display=block>WS3 + 3H2 -> W + 3H2S</chem>
# கோச்சடை மீனாட்சி சொக்கநாதர் கோயில்

**மீனாட்சி சொக்கநாதர் கோயில்** என்பது தமிழ்நாடு மாநிலத்தில் மதுரை மாவட்டத்தின் கோச்சடை புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். ஏழு வில்வ இலைகளை ஒரே காம்பில் கொண்ட பெண் வில்வ மரமும், மூன்று வில்வ இலைகளை ஒரே காம்பில் கொண்ட ஆண் வில்வ மரமும் ஒவ்வொன்றும் பக்கத்திலேயே மூலவருக்கு அருகில் வளர்ந்து காணப்படுகின்றன. கோவிச்ச சடையன் என்ற திருநாமம் கொண்ட இறைவன், பெயர் மருவி, கோச்சடையான் என்ற அழைக்கப்பட்டு, பின்னர் தற்போது கோச்சடை சொக்கநாதர் என்று விளிக்கப்படுகிறார்.  
கடல் மட்டத்திலிருந்து சுமார் 190 மீட்டர் உயரத்தில் அமைந்துள்ள கோச்சடை மீனாட்சி சொக்கநாதர் கோயிலின் புவியியல் ஆள்கூறுகள், ஆகும்.  
இக்கோயிலின் மூலவர் சொக்கநாதர் மற்றும் தாயார் மீனாட்சி அம்மன் ஆவர்.
# கொளத்தூர் இலட்சுமி அம்மன் கோயில்

**இலட்சுமி அம்மன் கோயில்** என்பது தமிழ்நாடு மாநிலத்தில் சென்னை மாவட்டத்தின் கொளத்தூர் புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.  
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள கொளத்தூர் இலட்சுமி அம்மன் கோயிலின் புவியியல் ஆள்கூறுகள், ஆகும்.  
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# ஜான் ஏ. பீகாக்

**ஜான் ஆந்திரூ** பீகாக் FRS, FRSE (பிறப்பு 27 மார்ச் 1956) ஒரு பிரித்தானிய அண்டவியலாளரும் வானியலாளரும் ஆவார். 1இவர் 998 முதல் எடின்பர்கு பல்கலைக்கழகத்தில் அண்டவியல் பேராசிரியராக உள்ளார். இவர் 2014 ஆம் ஆண்டின் சா பரிசை இணைந்து வென்றவர்.
# ஜான் ஏ. பீகாக்

## இளமையும் கல்வியும்

பீகாக் 27 மார்ச் 1956 அன்று இங்கிலாந்து தோர்செட்டில் உள்ள சாபிதெசுபரியில் இங்கிலாந்தில் ஆர்தர் பீகாக், ஐசோபெல் பீகாக் (*நீ* மோயிர்) ஆகியோருக்கு பிறந்தார். இவர் கேம்பிரிட்ஜ் இயேசு கல்லூரியில் இயற்கை அறிவியல் பயின்றார். இவர் 1977 இல் முதல் வகுப்பு இளங்கலை கலை பட்டம் பெற்றார்.
# ஜான் ஏ. பீகாக்

## தனிப்பட்ட வாழ்க்கை

1982 ஆம் ஆண்டில் பீகாக் ஒரு செவிலியர் மற்றும் மருத்துவ கல்வியாளரான கீதர் என்பவரை மணந்தார். இவர்கள் இருவரும் சேர்ந்து மூன்று குழந்தைகளைப் பெற்றெடுத்தனர்.
# ஜான் ஏ. பீகாக்

## தகைமைகள்

2006 ஆம் ஆண்டில் பீகாக் எடின்பர்கு அரசு கழகத்தின் பொறியியல் ஆய்வுறுப்பினராகத் தேர்ந்தெடுக்கப்பட்டார். 2007 ஆம் ஆண்டில் அவர் அரசு கழகத்தின் ஆய்வுறுப்பினராக தேர்ந்தெடுக்கப்பட்டார். 2014 ஆம் ஆண்டில் , வானியலுக்கான சா பரிசு ' பெரிய அளவிலான கட்டமைப்பில் உள்ள கூறுபாடுகளை அளவிடுவதில் அவர்கள் செய்த பங்களிப்புகளுக்காக வழங்கப்பட்டது. அடர்துகள் ஒலி அலைவுகள், சிவப்புப் பெயர்ச்சிக் குலைவுகள் உள்ளிட்ட அண்டவியல் படிமத்தைக் கட்டுப்படுத்கிது பயன்படுத்தப்பட்டது. இப்பரிச டேனியல் ஐன்சுட்டைன், சான் கோல் ஆகியோரும் இவருடன் இணைந்து பெற்றனர்.
# ஆர்தர் ஜியோப்ரி வாக்கர்

பேராசிரியர் **ஆர்தர் ஜியோப்ரி வாக்கர்** **Arthur Geoffrey Walker,** FRS FRSE (17 ஜூலை 1909 , வாட்போர்டு கெர்ட்போர்டுசயர் , இங்கிலாந்து &#x2D; 31 மார்ச் 2001) ஒரு பிரித்தானியக் கணிதவியலாளர் ஆவார் , அவர் இயற்பியல், அண்டக் கட்டமைப்பியலுக்கு முத்ன்மைப் பங்களிப்புகளை வழங்கினார். அவர் ஒரு திறமையான புவிமானியாக இருந்தபோதிலும் , பொது சார்பியலுக்கான இரண்டு முதன்மையான பங்களிப்புகளுக்காக அவர் இன்றும் சிறப்பாக நினைவுகூரப்படுகிறார்.  
எச். பி. இராபர்ட்சனுடன் இணைந்து அவர்கள் ஃப்ரீட்மேன் - லெமைட்டர் - ராபர்ட்சன் - வாக்கர் அண்டவியல் படிமங்களுக்காக நன்கு அறியப்பட்டனர். இவை இராபர்ட்சன்ஸ் - வாக்கர் மெட்ரிக் ஐன்ஸ்டீன் புலச் சமன்பாட்டின் சரியான தீர்வுகளாகும். என்றிக்கோ பெர்மி<nowiki/>யுடன் இணைந்து பெர்மி - வாக்கர் வேறுபாடு என்ற கருத்துப்படிமத்தை அறிமுகப்படுத்தினார்.